**A forrás**

**(The Fountain)**

színes amerikai sci-fi, fantasy, 96 perc, 2006

Dolby Digital

rendező: Darren Aronofsky

szereplő(k): Hugh Jackman, Rachel Weisz

Filmleírás:

Létezik-e az örök élet, és az örök fiatalság titka? Meg lehet-e állítani az agytumor növekedését? Mit tehet egy orvos, ha szeretett felesége élete a tét, s minél hamarabb meg kell találnia az ellenszert.

A film három különböző korban játszódik egyszerre. A 16. század Spanyolországában, napjaink Amerikájában, s a 26. században. A kérdés végig ugyanaz: hogyan lehet szembenézni a halállal és létezik-e az örök élet? Izzy, a haldokló feleség elfogadta a sorsát, férje azonban képtelen szembenézni vele. Az ő belső küzdelmeit ábrázolja főként a film, melyben szeretetből fakadó féltés, az ismeretlentől való félelem, s a mindenáron győzni akarás is megjelenik.

A feldolgozás érdekes, bár elvont. Keverednek benne a keresztyén, maja és buddhista elemek, de ezeket helyretéve egy ifjúsági óra keretén belül a halál, haldoklás témaköre jól feldolgozható általa.

Korosztályi javaslat: 16-18 év fölött az absztrakt gondolkodásmód miatt

Földolgozási javaslatok

Téma: “Meghalni egészen másâ€¦”

Megfigyelési szempontok:

Melyek a közös pontok a három különböző idősíkban játszódó eseményekben?

Mit és hogyan keres a főhős, a “kapitány”?

Hogyan néz szembe a halállal a súlyos beteg Izzy, s hogyan néz szembe vele férje?

Keressük meg a filmben található keresztyén és nem keresztyén elemeket!

Megjegyzés:

A téma rendkívül nyomasztó, bár maga a film nem taglózza le teljesen a nézőket, inkább elgondolkodtat. Ugyanakkor az aktivitás fellendítésére, s a depressziós hangulat elkerülése miatt szükség van a film után feloldásra. Általában, az ilyen jellegű témák már a feldolgozás során is, nemcsak majd annak a végén igénylik az enyhítést, feloldást.

Erre jó megoldást jelenthet, ha a film megnézése után tartunk 5-10 perc szünetet. Ez alatt az idő alatt önmagukban is rendezhetik a látottakat a nézők, s akiknek szükségük van rá, kis csoportban meg is beszélhetik. Teljesen tegyük szabaddá ezt a néhány percet a számukra, hadd menjenek ki a friss levegőre, s hadd dolgozzák föl a látottakat. Ezzel szabadabbá válhat az ezután következő beszélgetés is.

Ha viszont tartunk szünetet, akkor közvetlenül után a szükséges megkérdeznünk a jelenlévőket, hogy egy-egy mondatban foglalják össze, mit is mondott számukra a látott film. Ez visszazökkentheti őket az adott témához.

Játék: bibliai információgyűjtés

Forrás: -

Körülmények: csoportmunka 3-4 fős csoportok

Eszközök: Biblia, papír, írószer

Leírás: Lehetőleg előre összeszedett bibliai igehelyek alapján a csoportok gyűjtsenek információkat arról, hogy mit mond a Biblia a halálról. Ezt aztán néhány mondatban fogalmazzák meg, majd tegyék föl egy táblára.

Ezután végig lehet gondolni, hogy keresztyén emberként hogyan beszélgettünk volna a halálról a filmbeli orvossal, a feleségével, hogyan vigasztalnánk a haldoklót, vagy éppen gyászolót.

Nagyon fontos, hogy legyen egy olyan csoport, mely a feltámadásról ír fel információkat. Ezzel ugyanis rá tudunk mutatni arra, hogy Isten szándéka nem az örök halál az emberrel.

Igemagyarázathoz, beszélgetéshez használható bibliai igehelyek, (a teljesség igénye nélkül):

1Móz 5,5; 1Móz 3,19; 1Móz 25, 8;

Jób 42,17;

Zsolt 6,6; Zsolt 23,4; Zsolt 30,4; Zsolt 86,13; Zsolt 49,18; Zsolt 73,26; Zsolt 89,49; Zsolt 90, 3. 9. 10-12; Zsolt 102,25; Zsolt 115, 17.18.

Préd 3,2; Préd 12,7

Ézs 38, 18.19;

Jer 15,2

Dán 12,2

Ám 9,10;

Luk 12,20;

Jn ev. 5,24; Jn ev. 11,25-26; Jn ev. 8,51.

Róma 6,23; Róma 8,6; Róma 8,38-39; Róma 14,8;

1Kor 14,51.52.

2Kor 5,1-3

Fil 1,21

Gal 2,19-20

1Jn 3,14

Zsid 9,27

Jel 14,13

Feltámadás történetek: Naini ifjú, Sareptai özvegy fia, Lázár, Jairus lánya, Tábita feltámasztása, Eutikosz

Ézs 25,8

1Kor 15,26

Jel31,3-4

Jézus halála:

Mt 20,17-19

Jn ev. 10,15

Róma 4,25; Róma 6,3; Róma 7,4

1Kor 15,4; 1Kor 5,7

2Kor 5.14-15; 2Kor 11,26

Fil 2, 7.8

Gal 2,21

Kol 1,22

2Tim 1,10

1Thessz 5,10

1Pét 3,18

Zsid 2,9

Felkészüléshez ajánlott segédanyag:

Bodó Sára: A gyász, mint a keresztyén ember krízise, és a lelkigondozás lehetőségei. Debreceni Református Kollégium, Debrecen, 2002.

Polcz Alaine: Ideje a meghalásnak, Pont Kiadó, Budapest, 1998.

Polcz Alaine: Kit siratok, mit siratok? Jelenkor Kiadó, Pécs, 2003.

Letakart tükör, halál, temetkezés, gyász, Helikon Kiadó, Budapest, 2001.

Marie de Hennezel: A meghitt halál, Európa Könyvkiadó, Budapest, 1997.

Hegedűs Katalin: Az emberhez méltó halál: Hospice, Osiris, Budapest, 2000.

Verena Kast: A gyász, Park, Budapest, 2002.